**Valinnaiset aineet**

* Valinnaisten aineiden tehtävänä on **syventää ja laajentaa** oppilaan osaamista oppilaan valinnan mukaisesti.
* Valinnaisena aineena voidaan tarjota perusopetukseen soveltuvia, syventäviä ja soveltavia perusopetukselle asetettuja tavoitteita tukevia aineita tai useasta aineesta muodostettuja oppiainekokonaisuuksia.
* Valinnaisten aineiden tulee **edistää perusopetukselle asetettujen tavoitteiden saavuttamista**.
* **Syventävät valinnaiset** aineet syventävät ja/tai laajentavat **yhteisten oppiaineiden tavoitteita ja sisältöjä**.
* **Soveltavat valinnaiset** aineet voivat sisältää aineksia useasta **eri oppiaineesta tai laaja-alaisesta osaamisesta**.
* Soveltavilla valinnaisilla aineilla voidaan edistää oppiaineiden yhteistyötä esimerkiksi taide- ja taitoaineiden opinnoissa, tieto- ja viestintäteknologiassa, kuluttaja- ja talouskasvatuksessa, globaalikasvatuksessa tai draamaopinnoissa.

**Lempäälän kunta**

* Lempäälän perusopetuksessa valinnaisaineiden opetus toteuttaa perusopetukselle asetettuja tavoitteita ja vastaa oppilaiden tarpeisiin.
* **Vuosiluokilla 4-6** oppilaalle tarjotaan joka lukuvuosi valinnaisina aineina yhteensä **yhden vuosiviikkotunnin (1 vvt)** verran valittavissa olevia oppiainekokonaisuuksia.
* Valinnaisina aineina **voidaan tarjota** oppiainerajoja ylittäviä **oppiainekokonaisuuksia**, sekä oppiainetta **syventäviä tai soveltavia** oppiainekokonaisuuksia.

Kouluilla laaditaan valinnaisten tuntien muodostamille oppiainekokonaisuuksille omat koulukohtaiset suunnitelmansa, joissa määritellään kunkin valinnaisen opintojakson nimi, laajuus, tavoitteet, sisällöt sekä oppimisympäristöihin, oppilaan tukeen, ohjaukseen ja työtapoihin liittyvät mahdolliset erityispiirteet. Koulun opetussuunnitelmaan perustuvassa suunnitelmassa määritellään koulun valinnaisaineiden valintamenettelyn toteutustapa.



|  |  |
| --- | --- |
| Valinnaisen nimi | Pelaillaan yksin ja yhdessä |
| Laajuus | 0,5  |
| Aikataulutus | JAKSO 2, keskiviikko 10-12 |
| Tavoitteet | Tutustutaan ja pelataan erilaisia lautapelejä yksin ja yhdessä. Kehitetään kielellisiä- ja vuorovaikutustaitoja sekä loogista päättelyä.  |
| Sisällöt | Jokaisella oppitunnilla pelataan sekä yksin että yhdessä. Mm. Smart Games, Alias, Halli Galli, Happy Gubes jne.  |
| Laaja-alaisen osaamisen alueet (L1-L7) | L1, L2, L4 |
| Oppimisympäristöihin, oppilaan tukeen, ohjaukseen ja työtapoihin liittyvät mahdolliset erityispiirteet | Yksin, pareittain ja ryhmissä tehtäviä harjoituksia. Opettaja jakaa ryhmät ja parit. Oppilaat saavat halutessaan tuoda omalla vastuullaan kotoa omia pelejään yhdessä pelattaviksi. 5lk.  |
| Arviointi | Hyväksytty/hylätty |
| Muuta |  |